Finlandia-hiihto 2013 - Page 3 - Kilpailut - Juoksufoorumi.fi
Seppo, 11. joulukuuta , 2012 in Kilpailut
Kirijama 10
Lähetetty 26. helmikuuta , 2013
Eka Finlandia takana ja tyyli oli vapaa. Tosi tyytyväinen loppuaikaan 3.54, sillä hiihtokilometrejä takana vain 197 ennen starttia.
Reitti oli mielenkiintoinen, joskin jauhoinen lumi teki lenkistä raskaamman varsinkin, kun lähdin vikassa lähtöryhmässä.
Mites luistelun ryhmät, pystyikö viimeisestä ryhmästä hiihtään vai menikö seisoskeluksi? Alkoi jotenkin kiinnostamaan ensi vuosi vaikka viime vuonna kirosinkin Finlandian ruuhkia kuin Turkkilainen mutta jos pääsisi siihen ensimmäiseen ryhmään pertsalla koittaan 3:00-3:10 aikaa (voi olla 2. ryhmän etuosa on tähän aikatavoitteeseen realistisempi), ja sunnuntaina sama luistellen mutta ehkä korkeintaan toisesta ryhmästä, Viimeisestä ryhmästä tuonne en tule enää lähtemään eli päätös osallistumisesta täytyy tehdä ajoissa, mutta ehkä Finlandia hiihdolle pitää antaa toinen mahdollisuus positiiviseen kokemukseen.
Ihmistunkki 10
Itse starttasin 3. ryhmästä. Rata oli aika pehmeä. 2. ryhmän perä kiinni jossain 4-5km välimaastossa. Välillä jonotettiin pitempään, mutta enemmän huvitti pujottelu alamäissä, kun sattui todella luistava pari alle. Liukkaalla suksella joutui vastamäkeen tultaessa olemaan tarkkana, ettei aja jonottajien päälle. Itellä oli aikatavoite alle 3h, mutta siihen en tuolta kerennyt, 16min meni yli. Toivottavasti parempi onni ensi vuonna ryhmän kanssa. Pari kovaa venäläistä (taisivat myöhästyä omasta startista) lähti 3. ryhmästä ja paremman aika 2.25. Veikkaan että 1. ryhmästä olisi pistäneet Variksen koville.
Mites luistelun ryhmät, pystyikö viimeisestä ryhmästä hiihtään vai menikö seisoskeluksi?
Läksin matkaan toisen ryhmän suht' alkupäästä. Eka nousun jälkeen pääsi jo hyvin luistelemaan, mutta jyrkempiin nousuihin tuli jonot ja nousu meni haarakäynniksi. Näin varsinkin loppupuolen nousuissa, joissa oli 10-15 cm irtolunta.
nokisutari 10
Lähetetty 27. helmikuuta , 2013
Perinteinen 50 km, aika 4:15 pinnassa, ja lähtöryhmä klo 9.30 (4. ryhmä / 2751-3850)
Oma moka, kun tuli ilmottauduttua vasta helmikuun alussa ja oli vain viimeistä lähtöryhmää tarjolla. Ruuhkaa ja jonoa riitti käytännössä koko matkalle. Alussa tuli edellisten ryhmien hitaista hitaimmat vastaan, ja tasaisena virtana koko matkan ajan. Ja 32 km hiihtäjät kruunasivat vielä lopun.
Oma hiihtoni perustuu tasaiseen vauhdin pitoon, vuorotahdin tekniikkani ei vain riitä repivään ja tempovaan ohitteluun. Sykkeiden mukaan paras terä oli käytetty ensimmäisen 1,5 aikana alkuruuhkassa, tosin vauhti säilyi lähes samana läpi matkan, mutta ei hiihto ei ollut enää niin helppoa lopussa. Ja varsinkin ohittaminen oli lopussa huomattavasti vaikeampaa ja hitaampaa, kun oma puhti poissa, ja hitaammat edessä menijät menivät rinta rinnan kaikilla laduilla, samoin lopun haarakäyntinousut olivat jonkin verran tukossa. Samoin hyvin luistavasta suksesta ei saanut otettua kaikkea hyötyä irti, kun letkat puuroutuivat.
Kaiken kaikkiaan kuitenkin jäi positiivinen fiilis tapahtumasta, jos seuraavaan kertaan ilmoittautuisi ajoissa ja saisi paremman lähtöryhmän. Tämä oli toinen kerta Finlandiassa, silloinkin viimeisessä lähtöryhmässä, ajasta lähti pois parikymmentä minuuttia.
Ja muita havaintoja. Matka alimittainen, Polar näytti 49,1 km, muistaakseni jossain 35-40km kylttien välissä "katosi" matkasta kilometri. En ole mitalien perään, mutta oli kyllä peltisin ja kevyin mitali mitä on vuosien saatossa tullut saatua, olisi voinut vaikka jättää jakamatta.
Varsinkin loppupuolen nousut meni seisoskeluksi, kun haarakäynnillä käveltiin mäet. Toisaalta, mulla ei olis ollut paljon varaa enää ajasta nipistää muutenkaan. Kyllä kovemmalla harjoitusmäärällä varmaan olis ottanut päähän nuo ylämäkijonot.
Mulle siis riitti neljän tunnin alitus varsin hyvin.
Minun mietteitä lauantain perinteisestä.
http://b00t.org/seikkailut/2013/02/27/finlandia-hiihto/
Tänään aukesi ensi vuoden Finlandian ilmottautuminen, Ilmoittauduin mukaan ja laitan liikuntasetelit postissa, mutta missään vaiheessa ei kysytty tuota lähtöryhmää tai tavoiteaikaa vaikka sitä mainostettiin kun viesti ilmon avautumisesta tuli. Osaako joku neuvoa? Olen kyllä Finlandian kerran mennyt mutta jälki-ilmoittautuneena ja tälläkertaa olen mukana vain jos pääsen ryhmään mistä hiihdetään omalla tasolla 3:10-3:20, tavoite on kyllä 3h alitus mutta se ei välttämättä ole realismia, riippu toki suksestakinä
^ Minä hiihdin tänä vuonna ensimmäisen Finlandian ja ylipäätään pitkän matkan hiihdon. Lähetin jo syksyllä järjestäjille spostia, jossa kerroin mara-aikani ja hiihdon tavoiteaikani. Tuon myötä laittoivat minut toiseen lähtöryhmään. Neuvoisin toimimaan samalla tavalla.
^^Tuokin sopii hyvin Suomen huonoimman hinta-laatusuhteen massahiihtotapahtuman linjaan. Osallistujat ovat mukavia kun maksavat, mutta vielä kun älyäisivät jäädä kotiin, eivätkä tulisi paikalle häiritsemään järjestäjiä jonninjoutavilla kysymyksillä. Hiton monesta asiasta paistaa läpi, ettei Finkun organisaatiota voisi vähempää kiinnostaa hiihtäjille tärkeät asiat.
Finlandia ja HCM vetoavat lajiensa suurimpina tapahtumina kuntoilijoihin. Jotenkin näihin tunnettuihin massatapahtumiin vaan on helpompi lähteä kuin vähän pienempiin kisoihin. Itselläni on molemmista ihan hyvät muistot ja kokemukset. Toisaalta muutaman maran juosseena en (enää) pidä HCM:ia mitenkään ainutlaatuisena edes suomalaisessa kontekstissa. Entä hiihdossa - ensi talvena olisi taas kiva osallistua johonkin pitkään hiihtoon, mutta mihin? Toistaiseksi mielessä on ollut vetää Finlandiassa ensin perinteinen ja sitten vapaa. Osaatko Mattia, tai miksei joku muukin, suositella jotain tapahtumaa, kun viikonlopun pitää riittää itse hiihtoon ja ajomatkoihin Helsingistä?
vmaksi 5 108
4 889 viestiä
Pirkan Hiihdon 90 km istunee tuohon sapluunaan, tyylinkin saa valita halunsa mukaan. Tosin ruuhkat eivät täälläkään ole vieras asia. Oma suosikki pitkistä hiihdoista on keskikokoinen Pogostan Hiihto, tosin sinne on Helsingistä ~500 km matkaa että meneekö yli kipukynnyksen matkustamisen suhteen? Siellä onnistuu vaikka hiihtää la pertsalla ja su vapaalla kuten Finlandiassakin.
Tartu Maraton lienee HKIstö käsin paras. Vielä jos löytyy kolmen vuoden sisällä hiihdetty Worldloppet saa tasonsa mukaisen lähtönumeronkin.
Hiihtovertti 10
Lähetetty 19. marraskuuta , 2013
Tänä vuonna oli toinen Finlandia hiihtoni (-12,-13, molemmat vapaalla) meni hieman paremmin kuin v-12 mutta kun lähtee vikaerässä ja sielläkin puolenvälin paikkeilla niin ei voi odottaa kauheita aikoja. Ja viel kun ekan juomapaikan jälkeen ylämäessä seisoskeltiin (tuntui ikuisuudelta) ja muutenkin meno oli välillä erittäin hidasta mut suurimmaksi osaksi omaa hiihtoa, jolloin sai kivasti painaa meneen, niin aikaan hieman yli 3h olen todella tyytyväinen ja olihan ne mutkat ja nousut puuroa sekä ennen loppulaskua oleva mutka erittäin puuromainen, mutta luisto oli loistava kun loppulaskussa mies edellä 20-25m(meni ohi siellä loppu ylätasanteilla/pienissä mäissä) otin kiinni ja ennen viimeistä mutkaa ohi ja sit mutkan jälkeen tultiin loppusuora kuin rintterit, rintarinnan, mielettömän hienoo:acne:. Tulevan Finlandiaan on ilmoittauduttu jo toukokuussa ja ekalähtöryhmässä paikka, odotukset ovat hienot kisan suhteen, ainakin aika pitäisi parantua. Reeni intoa, vaikka lumi ei olekaan vielä maassa kuin tuolla pohjoisessa.